8. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 114/518 της 11/21 Μαρτ. 1974 (ΦΕΚ  Β΄ 343) Περί αναπροσαρμογής των υπό του Ταμείου Επικουρικής Ασφαλίσεως Χημικών παρεχομένων συντάξεων. Έχοντες υπ’ όψει: α)Τας διατάξεις της παρ. 4 του άρθρ. 1 του Ν.Δ. 4577/66 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και άλλων τινών διατάξεων». β)Τας διατάξεις του άρθρ. 24 του Καταστατικού του Ταμείου Επικουρικής Ασφαλίσεως Χημικών. γ)Τας διατάξεις του άρθρ. 42 του υπ’ αριθ. 175/73 Ν.Δ/τος «περί Υπουργικού Συμβουλίου και Υπουργείων» τεθέντος εν ισχύϊ δια του υπ’ αριθ. 396/73 Π.Δ/τος. δ)Την γνώμην του Διοικ. Συμβουλίου του Ταμείου Επικουρικής Ασφαλίσεως Χημικών, ληφθείσαν κατά την υπ’ αριθ. 1595/40/1.11.73 συνεδρίασιν αυτού, αποφασίζομεν: Αι υπό του Ταμείου Επικουρικής Ασφαλίσεως Χημικών καταβαλλόμεναι συντάξεις ων η έναρξις εμπίπτει εις το μέχρι της 31.4.73 χρονικόν διάστημα αναπροσαρμόζονται από 1 Ιαν. 1974, βάσει των από 1.5.1973 ισχυουσών νέων βασικών αποδοχών των επιστημόνων Χημικών, των απασχολουμένων δυνάμει, σχέσεως εργασίας ιδιωτικού δικαίου. Η παρούσα δημοσιευθήτω δια της Εφημερίδος της Κυβερνήσεως. 